SAUK kanselleer ‘Top Billing’ ná 25 jaar | Netwerk24
Deur Kunsredaksie 17 Oktober 2019 11:28
Jo-Ann Strauss Foto: Argief
Volgens die Sowetan sal die program se laaste episode op Saterdag 19 Oktober om 18:00 op SABC3 uitgesaai word.
Die koerant berig die SAUK het reeds vier maande gelede besluit om nie die kontrak vir die program te hernu nie omdat dit glo veral weens insetsels in die buiteland te “duur” is. Die program se kykersgetalle het ook glo gedaal toe dit van ’n Donderdag- tot Saterdag-tydgleuf verskuif is.
Netwerk24 het die SAUK én Tswelopele Productions, wat die program vervaardig, om kommentaar genader. Vuyo Mthembu, SAUK-woordvoerder, en die vervaardigingsmaatskappy het gesê hulle sal later Donderdag ’n verklaring oor die kansellasie uitreik.
Die program is deur die voormalige Mej. Suid-Afrika en sakevrou Basetsana Kumalo en die vervaardiger Patience Stevens geskep. Oor die jare heen het dit bekende name as aanbieders gehad, onder andere Simba Mhere, Janez Vermeiren, Ursula Chikane, Bonang Matheba, Nico Panagio en Michael Mol.
Een van die bekendstes, die sakevrou en voormalige Mej. Suid-Afrika Jo-Ann Strauss, het die program op haar Facebook-blad bedank vir die geleenthede wat dit haar gebied het.
“Wat ’n ongelooflike reis was dit nie saam met die span nie, en ek is ewig dankbaar aan almal wat agter die skerms so hard gewerk het om die program te maak wat dit is. Goeie nag en mag God julle seën.”
* Kumalo het intussen die einde van die program in 'n rits twiets bevestig:
The series brought viewers a taste of the good life by showcasing some of SA’s grandest homes, breath-taking countries, biggest stars, local celebrities and many ‘I Do’s.
Twiets waarin Basetsana Kumalo die einde van 'Top Billing' aankondig.
Meer oor: Top Billing | Jo-Ann Strauss | Basetsana Kumalo | Tv | Sauk
SAUK kry reddingsboei van R2,1 miljard
Bekende SAUK-swaargewig sterf